Nyeste Skilderie af Kiøbenhavn, 1830-09-01
Af Blomstersproget, der som bekjendt er udbredt over hele Orienten, findes ogsaa Spor i Brasilien. Træder en Fremmed ind i et Huus, saa kommer altid et af Familiens qvindelige Medlemmer ham i Møde med en Blomst. Naar en Brasilianer beskriver Personer eller Ting, kan man aldrig troe ham paa Ordet, eftersom han foredrager Alt med orientalsk Bombast. Hele Nationen viser sig da som et Folk af lutter Helte og Beherskeren som en Gud. I Almindelighed tiltaler han en Person med Prædikatet Allerfortræffeligste eller Høist ypperlige, en eller anden Yndlings-Krigers Mod fremstiller han som noget Overmenneskeligt til saadanne Menneskeer kunne binde an mod 100,000 Diævle, er det Udtryk, hvoraf han ved saadanne Leiligheder helst betjener sig. Hvo som ikke kjender Brasilianernes Nationalcharacteer, skulde troe, at han befandt sig midt iblandt et heelt Folk af Menskenskrækker, og dog er dette vel ingensteds mindre Tilfældet end i Brasilien. En Reisende som opholdt sig ni Aar der i Landet, hørte ikke engang i al den Tid om en eneste Duel, derimod var det ligesom en Mode, at hævne den krænkede Ære ved natlige Snigmord. Fruentimmernes strænge Udelukkelse af Selskabet berøver dette den ydre Politur, som i andre Lande skyldes det smukke Kjøn. De Brasilianske Fruentimre ere uden Dannelse og leve i vild Yppighed; deres Tilværelse hensniger sig eensformigt, i Selskab med deres Slavinder, hvilke de kun ere lidet overlegne i Forstandsdannelse. J det almindelige Liv ere de blide og høflige, dog naar deres pirrelige Gemyt opægges udenfra af heftige Jndtryk, kommer deres Klimas forige Energie for en Dag. De ere mere interessante end skjønne, og den siddende Levemaade farver deres Kinder med en sygelig Bleghed; de giftes unge og tiltage allerede tidligen meget i Korpulents, hvilket imidlertid ifølge Landets orientalske Smag er Skjønhedsidealet for begge Kjøn dette Klima, hvor Alt hurtigen modnes, ere Koner paa 27 Aar allerede Bedstemødre. Bjergprovindserne Minas og Santa Paulo levere Brasiliens fortrinligste Beboere, hvis Skinsyge og Hævngjerrighed imidlertid endog i selve Brasilien ere blevne til et Ordsprog. Kniven er i disse Menneskers Haand et frygteligt Vaaben. Indhyllet i sin Kappe gaaer Beboeren af disse Provindser uden Frygt den dueligste Fægter i Møde, kommer han ved det første Angreb i Forlegenhed, saa springer han med en vild Kats Behændighed, 10 til 15 Skridt, tilbage, og kaster med en ufeilbar Sikkerhed den dødbringende Kniv imod sin fremrykkende Fjende Fra disse Provindser faaer Keiseren sit bedste Rytterie. Ogsaa de fleste høiere Statsembeder ere besatte med Indfødte fra Minas og Santa Paulo, da de formedelst deres Virksomhed og kraftige Characteer ere bedre skikkede dertil, end de meer indolente Beboere af Kystprovindserne. - Paa en Courdag frembyder det keiserlige Hof et glimrende Skuespil. Don Pedro har dannet et adeligt Corps, som, idetmindste i Antal, kan maale sig med de ældste europæiske Hoffer. Jmidlertid hører militært Talent ikke til dette Corpses Attributer. Den sidste Revolution har ikke frembragt en eneste udmærket Soldat. Keiserens Characteer er en sand Modsætning til Folkecharacteren. Simpel i sine Sæder, af virksom Aand, mandigt og kraftfuldt Gemyt, har han gjort sit nye Riges Velfærd til det eneste Maal for sin uophørlige Stræben. Forbrydelser ere sjældne i Brasilien, idetmindste saadanne, som udspringe af Nød. J disse frugtbare Egne frister Landmanden ved to Dages Arbeide sin Tilværelse i fem andre Dage. Virkeligen ere ogsaa kun faa Lande saaledes velsignede af den gavmilde Natur, som Brasilien. Umaalelig er Udstrækningen af dets Gebeet, der udmærker sig ligesaavel ved den største Mangfoldighed med Hensyn til Grund og Jordbund, Klima og mineralske Skatte, som ved Agerdyrkningens Frembringelser. Keiseren og Regjeringens theoretiske Aand opbyde Alt, for at befordre saa store indvortes Kræfters Udvikling. Paa en Tid som den nærværende, da almindeligt Tryk og almindelig Standsning er herskende, er det, uagtet mange dunkle Skyer, som endnu muligen hænge paa Brasiliens politiske Himmel, høist glædeligt, at henvende Blikket paa et Land, der frembyder en saa vid Mark for Virksomhedsaanden, som Brasilien. A. M. 119.)